open-index/open-wikipedia-markdown huggingface dataset:
Pelourinho

**Pelourinho** on brasilialaisen Salvador da Bahian kaupungin historiallinen keskusta. Vuonna 1985 Unesco nimesi Pelourinhon kulttuurikeskukseksi maailmanperintöluetteloon.

## Lähteet
Gazebo

**Gazebo** (oik. **Paul Mazzolini**, s. 18. helmikuuta 1960 Beirut) on italialainen laulaja.

Libanonissa syntynyt italialaisen diplomaatin ja amerikkalaisen laulajan poika Mazzolini aloitteli uraansa jazz-, rock- ja punk-yhtyeissä ennen kuin tapasi tuottaja Paolo Micionin, jonka kanssa alkoi tehdä yhteistyötä. Ensimmäinen julkaisu *Masterpiece* oli pieni hitti vuonna 1982.

Vuonna 1983 julkaistu *I Like Chopin* oli hitti ympäri Eurooppaa ja pysyi listojen kärjessä useita viikkoja. Ryan Parisille kirjoitettu kappale "Dolce Vita" oli Saksan listalla 10:ntenä ja Isossa-Britanniassa viidentenä.
Myös kappaleet "Love In Your Eyes" ja "Lunatic" ylsivät 20 parhaan joukkoon Euroopan levylistoilla, mutta 1984 julkaistu albumi *Telephone Mama* ei ollut enää yhtä menestyksekäs. Mazzolini on urallaan tehnyt useita albumeita, joista viimeisin on vuonna 1997 julkaistu  *Viewpoint*.

## Diskografia
### Singlet
* 1982: *Masterpiece*
* 1982: *Gimmick !*
* 1983: *I like Chopin*
* 1983: *Love in your eyes*
* 1983: *Lunatic*
* 1984: *Telephone Mama*
* 1986: *Trotsky Burger*
* 1986: *Sun goes down on Milkiway
* [[1987]]: *Give me one day ...* / *Diamonds are forever*
* [[1989]]: *Face to face* / *Dolce Vita*
* [[1991]]: *Fire*
* [[1991]]: *The 14th of July*
* [[1991]]: *I like Chopin* (remix)
* [[2000]]: *Masterpiece* (remix)
* [[2007]]: *Tears For Galileo* (EP)
* [[2008]]: *Ladies !* (12")
* [[2011]]: *Queen of Burlesque*
* [[2015]]: *Blindness*
* [[2016]]: *Wet Wings*
* [[2018]]: *La Divina*

=== Albumit ===
* [[1983]]: *Gazebo* (Baby Records)
* [[1984]]: *Telephone Mama* (Baby Records)
* [[1986]]: *Univision* (Carosello)
* [[1988]]: *The Rainbow Tales* (Carosello)
* [[1989]]: *Sweet Life* (Carosello)
* [[1991]]: *Scenes From The Broadcast* (Lunatic)
* [[1991]]: *I Like Chopin &ndash; Best Of Gazebo* (Jimco) &ndash; julkaistu Japanissa
* [[1992]]: *Greatest Hits* (Baby Records)
* [[1994]]: *Classics* (RCA Italiana)
* [[1994]]: *Portrait* (Giungla&ndash;BMG Italy)
* [[1997]]: *Viewpoint* (Softworks)
* [[2000]]: *Portrait & Viewpoint* (Softworks)
* [[2007]]: *Ladies ! The Art Of Remixage* (Softworks)
* [[2008]]: *The Syndrone* (Softworks)
* [[2013]]: *I Like ... Live!* (Softworks)
* [[2015]]: *Reset* (Softworks)
* [[2016]]: *Wet Wings* (Softworks)
* [[2018]]: *Italo By Numbers'' (Softworks)

## Aiheesta muualla
*Gazebo Official
Maria Severa

**Maria Severa de Sousa** (Lissabon, 1820 &ndash; 30. marraskuuta 1846) oli portugalilainen laulaja, jota pidetään fadon luojana. Hänen vanhempansa olivat Severo Manuel ja Ana Gertrudes. Maria Severa kuoli tuberkuloosiin Rua do Capelãolla, Mourarian kaupunginosassa Lissabonissa.

Elämänsä kolmen viimeisen vuoden aikana hänellä oli suhde Vimioson kreivin Dom Francisco de Paula Portugal e Castron kanssa.
Juska Savolainen

**Juska Samuli Savolainen** (s. 1. syyskuuta 1983 Helsinki) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

## Ura

Savolainen on Helsingin Jalkapalloklubin kasvatti. Ensimmäiset miesten ottelunsa hän pelasi Kakkosen Käpylän Pallossa. 18-vuotiaana hän siirtyi alankomaalaisseura Heerenveeniin, jossa hän pelasi juniori- ja reservijoukkueissa.

Palattuaan Suomeen kesällä 2003 Savolainen edusti Veikkausliigassa KooTeePeetä, Hämeenlinnaa, Allianssia ja Tampere Unitedia. Kaudet KooTeePeessä ja Hämeenlinnassa päättyivät putoamiseen liigasta ja Allianssissa seuran talousvaikeuksista seuranneeseen liigalisenssin epäämiseen, mutta Tampere Unitedissa Savolainen saavutti kaksi peräkkäistä Suomen mestaruutta ja Suomen Cupin vuosina 2006–2007. Hänet valittiin Vuoden liigapelaajaksi kaudella 2007.

Tammikuussa 2008 Savolainen siirtyi Norjan Tippeligaenin Rosenborgiin, jossa loukkaantumiset kuitenkin rajoittivat pelaamista. Kaudella 2009 hän pelasi lainasopimuksella Tampere Unitedissa, jonka kanssa hän voitti keväällä Liigacupin. Savolainen palasi Rosenborgiin elokuussa 2008 ja oli voittamassa Norjan-mestaruutta kauden päätteeksi.

Marraskuussa 2009 Savolainen teki kahden vuoden sopimuksen Tippeligaeniin nousseen Haugesundin kanssa.

Savolaisen veli Vili Savolainen oli myös jalkapalloilija.

## Saavutukset
*Suomen mestaruus 2006, 2007
*Suomen Cup 2007
*Vuoden liigapelaaja 2007
*Vuoden liigakeskikenttäpelaaja 2007

## Lähteet
3i

**3i** on Lontoon pörssissä noteerattava pääomasijoitusyhtiö. Yhtiön osake kuuluu Lontoon pörssin FTSE 100 -indeksiin.

3i aloitti toimintansa eräiden brittiläisten pankkien yhteishankkeena vuonna 1945. 3i Group perustettiin julkiseksi osakeyhtiöksi vuonna 1987, kun pankit myivät osuutensa hankkeesta. Nykyään 3i on yksi maailman suurimmista julkisista pääomasijoitusyhtiöistä, joka hallinnoi 8,5 miljardin euron sijoitusomaisuutta. Omistajat jakautuvat maantieteellisesti Britannia 73,4 %, muu Euroopa 8,9 %, Yhdysvallat 15,8 % ja muu maailma 1,9 %.

Suomen maajohtajana 3i:ssä toimi Hannu Isohaaro ennen toiminnan loppumista Suomessa 2009. 

## Lähteet

## Aiheesta muualla
* 3i Finlandin kotisivut
Geoinformatiikka

**Geoinformatiikka** on paikkatietoa ja paikkatietojärjestelmiä tutkiva tieteenala. Paikkatietotekniikaksi kutsutaan sitä osaa geoinformatiikasta, joka soveltaa tietoteknisiä menetelmiä.

Paikkatietotekniikka on kuvattu paikkatietojärjestelmä-artikkelissa ja paikkatiedon luonne ja ominaisuudet paikkatieto-artikkelissa. Paikkatiedon tuottaminen on kuvattu muun muassa kaukokartoitus- ja maanmittaus-artikkeleissa. Tämä artikkeli keskittyy geoinformatiikan analyyttisiin ja laskennallisiin menetelmiin.

Paikkatiedon määrän kasvu ja sen kautta syntynyt tarve ja mahdollisuus sen hyödyntämiseen on luonut tarpeen tutkia geoinformatiikkaa. Geoinformatiikassa tutkitaan paitsi paikkatiedon luonnetta ja sen tuottamista myös sen tallentamista, käsittelyä, hyödyntämistä, esittämistä jne.

Geoinformatiikka on osittain osa tietojenkäsittelytiedettä, mutta se on myös erittäin lähellä maantiedettä, maanmittausta, geomatiikkaa, kartografiaa, laskennallista geometriaa, spatiaalista tilastotiedettä jne. Geoinformatiikkaa hyödynnetään tai sovelletaan hyvin monissa tieteissä ja tekniikan aloilla koska paikkatietojen hyödyntäminen on niin yleistä. 

Tärkeä osa geoinformatiikkaa on paikkatietoanalyysimenetelmien tutkimus.

## Lähteet
Anytos

**Anytos** (, ; 400-300 lukujen eaa. vaihde) oli antiikin kreikkalainen käsityöläinen ja poliitikko, joka oli kotoisin Ateenasta. Hän oli yksi Sokrateen syyttäjistä tämän oikeudenkäynnissä vuonna 399 eaa.

## Elämä
### Käsityöläisenä ja poliitikkona

Anytos oli Anthemionin poika. Hänen isänsä kerrotaan ansainneen hyvin nahkurina, ja siirtäneen ammatin pojalleen. Peloponnesolaissodan aikana Anytos toimi strategoksena. Vuonna 409 eaa. hänet tiedetään lähetetyn Pylokseen vapauttamaan sen spartalaisten vallasta 30 laivalla. Tehtävä kuitenkin epäonnistui, ja hänet haastettiin oikeuteen. Diodoroksen ja Plutarkhoksen mukaan hän vältti kuolemantuomion vain lahjomalla tuomarit.

Anytos vaikuttaa kuitenkin saaneen suosiota toiminnallaan Ateenan politiikassa. Hänen tiedetään olleen kaupungin demokraattisen hallinnon johtavia tukijoita, niitä oligarkkisia voimia vastaan, jotka olivat olleet kolmenkymmenen tyrannin hallinnon takana. Tyrannian aikana, vuonna 404 eaa., hänet ajettiin maapakoon, ja Lysias mainitsee hänet maanpakolaisten johtajana Fylessä.

### Osallistuminen Sokrateen oikeudenkäyntiin

Anytos osallistui Sokrateen oikeudenkäyntiin vuonna 399 eaa. Platonin *[[Sokrateen puolustuspuhe (Platon)|Sokrateen puolustuspuheessa]]* Sokrates sanoo Anytoksen syyttäneen häntä loukkaantuneena poliitikkojen ja käsityöläisten puolesta. Platonin *Sokrateen puolustuspuheen* lisäksi Anytos mainitaan Platonin dialogissa *[[Menon (dialogi)|Menon]]*, sekä Ksenofonin *[[Muistelmia (Ksenofon)|Muistelmissa]]* ja *[[Sokrateen puolustuspuhe (Ksenofon)|Sokrateen puolustuspuheessa]]*.

Anytoksen vihamielisyys Sokratesta kohtaan vaikuttaa olleen osin ammatillista ja osin henkilökohtaista, ja hänellä vaikuttaa olleen ainakin kaksi syytä syyttää Sokratesta. Ensiksi, Sokrates kritisoi jatkuvasti Ateenan demokraattista hallintoa, jossa Anytos toimi. Anytos on voinut katsoa, että Sokrateen kritiikki on ollut uhka Ateenaan lyhyen tyrannian jälkeen palautetulle demokratialle. Toiseksi, Sokrates opetti Anytoksen poikaa, ja Anytos ehkä syytti Sokratesta tämän mielen myrkyttämisestä ja siitä, että poika oli poikennut isän kaavailemalta urapolulta. Ksenofonin mukaan pojasta tuli juoppo.

Diogenes Laertioksen mukaan ateenalaiset ajoivat Anytoksen maanpakoon sen jälkeen, kun olivat alkaneet katua Sokrateelle langetettua kuolemantuomiota.

## Lähteet
Hermogenes

**Hermogenes** () on antiikin kreikkalainen nimi, joka voi viitata seuraaviin henkilöihin:

* Hermogenes (toimi n. 550 eaa.), kreikkalainen savenvalaja
* Hermogenes (n. 400/300-luku eaa.), kreikkalainen filosofi
* Hermogenes Prieneläinen (n. 200 eaa.), kreikkalainen arkkitehti
* Hermogenes eli Hermagoras Aquileialainen (k. n. 70 ), Aquileian ensimmäinen piispa
* Hermogenes Tarsoslainen (1. vuosisata), roomalaisaikainen historioitsija
* Hermogenes Tarsoslainen (100-luku), roomalaisaikainen reettori
* Hermogenes (k. noin 535/536), itäroomalainen *magister officiorum*
* Hermogenes (k. 1612), venäläinen patriarkka
* Hermogenes (1858–1918), venäläinen Tobolskin ja Siperian piispa

## Lähteet

*
Alfama

**Alfama** on Lissabonin vanhin kaupunginosa, joka sijaitsee Tajojoen ja Lissabonin linnan välissä olevalla kukkulalla. Alueen nimi tulee arabian kielen sanasta *al-hamma*, joka tarkoittaa suihkulähteitä tai kylpylöitä. Alfaman kadut ovat sokkeloisia ja mäkisiä. Yleiskuvan alueesta saa Miradouro de Santa Lucian näköalapaikalta.

Alueella on useita tärkeitä historiallisia nähtävyyksiä, lukuisia fado-baareja sekä ravintoloita. Maurien vallan aikana Alfama muodosti koko kaupungin, joka myöhemmin laajentui länteen (nykyisen Baixa Pombalinon alueelle). Toisin kuin monet muut kaupunginosat, Alfama ei kärsinyt merkittäviä tuhoja Lissabonin maanjäristyksessä 1755, joten alkuperäiset rakennukset ja kadut ovat säilyneet nykyaikaan asti.

Alfama oli erityisesti kalastajien ja köyhien asuinaluetta. Myös nykyään kaupunginosassa asuu paljon köyhää väestöä. Rapistumisen pysäyttämiseksi on vanhoja taloja yritetty kunnostaa ja kaupunginosaa elävöittää.

Lissabonin tuomiokirkko sijaitsee Alfaman tuntumassa.

## Lähteet

## Aiheesta muualla
Kleitofon

**Kleitofon** (, ) voi viitata seuraaviin:

* *[[Kleitofon (dialogi)|Kleitofon]]*, Platonin nimiin laitettu dialogi
* Kleitofon Ateenalainen, dialogin nimihenkilö
* Kleitofon Rhodoslainen, kirjailija
* Kleitofon, toinen päähenkilö Akhilleus Tatioksen romaanissa *[[Leukippe ja Kleitofon]]*

## Lähteet
Karhi

**Karhi** voi tarkoittaa seuraavia:

* karhi, äes, varsinkin Savossa kehitetty suurkaskille soveltuva äestyyppi
* Karhi, kylä Hausjärvellä
* Karhi, kylä Kokkolassa
* Karhi, suomalainen sukunimi.
Elsa Salminiitty

**Elsa Elisabet Salminiitty** (o.s. Vehkala; 17. syyskuuta 1901 Marttila – 16. kesäkuuta 1981 Raisio) oli suomalainen taidemaalari.

Salminiitty opiskeli Turun Piirustuskoulussa 1920–1924 Teodor Schalinin oppilaana. Salminiitty maalasi maisemia pyrkien kansallisromantiikan ja realismin tyyliin. Salminiitty teki myös muotokuvia. Hänen teoksiaan ei juuri ollut esillä ennen kuin 1970-luvulla.

Hän avioitui vuonna 1939 taide- ja kehysliikkeen omistaja Amniel Salminiityn kanssa. Elsa Salminiitty työskenteli kuolemaansa asti.

Elsa Salminiityn taiteilijakotia on ylläpidetty Raision Kuloisissa vuodesta 1988.

## Kirjallisuutta
* Marianne Simelius: *Elsa Salminiitty 1901–1981: taide ja elämä* (2006, )

## Lähteet
Arkadian yhteislyseo

**Arkadian yhteislyseo** (myös muodossa *Arkadian yhteiskoulun lukio*)on Nurmijärven Klaukkalassa toimiva yksityinen lukio. Sitä käy noin 440 opiskelijaa. Koulussa on kaksi suuntautumisvaihtoehtoa: yleislinja (vuosittainen sisäänotto 125) ja taidelinja (20 aloituspaikkaa/ vuosi). Lisäksi lukiossa voi yhdistää urheiluharrastuksensa koulun urheiluvalmennuksen kursseilla.  Koulun vieressä toimii Urheilupuiston koulu ja naapurustossa sijaitsevat myös Klaukkalan urheilualue, jäähalli sekä tennis- ja squash-halli.

Klaukkalan koulurakennus valmistui syksyllä 1991, ja sitä laajennettiin oppilasmäärän lisääntyessä syksyllä 2006. Ennen Klaukkalaan siirtymistään koulu toimi vuosikymmeniä Helsingissä osoitteessa Arkadiankatu 28, josta koulun nimi juontuu . Vuonna 2018 koulurakennuksen yhteyteen valmistui uusi sisäliikuntahalli nimeltään Arkadia-halli, joka on salibandyseura SB-Pro kotiareena.

Arkadian yhteislyseo on tehnyt kansainvälistä yhteistyötä mm. Saksassa, Virossa, Kiinassa ja Unkarissa sijaitsevien oppilaitosten kanssa. Lähes vuosittain osa oppilaista tekee matkan New Yorkiin tai Puolaan.

Arkadian yhteislyseossa toimii taidelinja, jossa keskitytään teatteriin, musiikiin, tanssiin ja kuvataiteeseen. Taidelinjan opiskelijavalinnassa vaikuttaa keskiarvon lisäksi myös suullinen haastattelu ja muut näytöt.

## Historia
Koulu perustettiin vuonna 1927 nimellä *(Helsingin) Uusi yksityinen yhteislyseo* ja toiminta alkoi 1. syyskuuta Balderin talossa Aleksanterinkadulla. Koulun perusti filosofian maisteri Ada Äijälä, joka kuitenkin kuoli jo huhtikuussa 1928.

Koulun uudeksi ylläpitäjäksi perustettiin osakeyhtiö Ada Äijälän Koulu Oy. Koulun nimi muutettiin nimi muuttui *Koulukujan yhteislyseoksi* ja se siirtyi Teosofisen seuran taloon osoitteeseen Kansakoulukatu 8, jossa toimi vuosikymmenen.

Vuonna 1938 koulu muutti omaan taloon Etu-Töölöön Arkadiankadun ja Mechelininkadun kulmaan (Arkadiankatu 28), jolloin nimeksi tuli Arkadian yhteislyseo. Oppilasmäärän pienennyttyä 1980-luvun aikana koulu päätettiin siirtää voimakkaasti kasvavalle alueelle Nurmijärven Klaukkalaan, jonne valmistui uusi rakennus 1991.

## Lähteet

## Aiheesta muualla
Suomen yksityisten oppikoulujen digitaalinen matrikkeli
Oaxaca de Juárez

**Oaxaca de Juárez** on Oaxacan osavaltion pääkaupunki Meksikossa. Kaupungissa on 259&nbsp;200 asukasta (2014) ja metropolialueella noin 565&nbsp;000. Se sijaitsee Oaxacan laaksossa Sierra Madre del Surin suurella 1&nbsp;550 metrin korkeudella merenpinnasta.

Aikaisemman zapoteekki- ja mixteekkiasutuksen paikalle perustettiin 1532 Kaarle V:n luvalla suuresti jalo ja uskollinen kaupunki nimeltä "Antequera". Vuonna 1821 kaupungin nimeksi muutettiin "Oaxaca", nahuatlin sanan "Huaxyácac" mukaan. Vuonna 1872 nimeksi muutettiin Oaxaca de Juárez Benito Juárezin mukaan. Monte Albánin arkeologinen alue sijaitsee kaupungin lähellä.

Kaupungin historiallinen keskusta ja Monte Albán ovat UNESCOn maailmanperintökohteita.

Toukokuussa 2006 kaupungin opettajat menivät lakkoon, mikä jätti 1,3 miljoonaa koululaista ilman opetusta. Protestoijat vaativat aluksi palkankorotuksia ja sitten osavaltion kuvernööri Ulises Ruiz Ortizin eroa ja syyttivät tätä vaalivilpistä ja väkivallasta. Protesteihin liittyivät erilaiset vasemmistolaiset ryhmät ja intiaanit. Mielenosoittajat valtasivat kaupungin keskustan ja linnoittivat sen tiesuluin. Oaxacan kaupungin kansankokous (Asamblea Popular del Pueblo de Oaxaca; APPO) julistautui kaupungin hallitsevaksi elimeksi. Toukokuun jälkeen viisi mielenosoittajaa on saanut surmansa. 29. lokakuuta 3&nbsp;500 liittovaltion ja 300 sotapoliisia hyökkäsi Oaxacan Zocaloon ja sai kaupungin keskustan haltuunsa.

## Lähteet

## Aiheesta muualla

* Oaxaca, Oaxaca (La Jornada)
* Oaxaca aiheinen blogi
Hertha BSC

**Hertha BSC** on vuonna 1892 perustettu berliiniläinen jalkapalloseura. Seuran koko nimi on Hertha, Berliner Sport-Club ja sen kotikenttänä toimii Berliinin Olympiastadion. Seuran edustusjoukkue pelaa kaudella 2024–2025 Saksan toiseksi korkeimmalla sarjatasolla 2. Bundesliigassa. Seura on voittanut kahdesti Saksan mestaruuden (1930 ja 1931).

Sen kotipaikkana oli kylmän sodan aikana jaetun Berliinin länsivyöhyke. Berliinissä pelattiin sodan jälkeen koko Berliinin mestaruudesta ja Saksan liittotasavallan perustamisen jälkeen Hertha osallistui Oberliga Berliniin 1949–1963 ja Saksan Bundesliigaan tai alempiin liigoihin vuodesta 1963. Paras saavutus Saksan Bundesliigassa on hopea kaudelta 1974–1975. Hertha BSC pelasi Mestarien liigassa kaudella 1999–2000 silloisessa jatkolohkossa. Seuran peliasun värit ovat sininen ja valkoinen. Kauden 2009–2010 päätteeksi Hertha putosi 1. Bundesliigasta 13 pääsarjakauden jälkeen. Kaudella 2010–2011 Hertha BSC voitti 2. Bundesliigan mestaruuden ja palasi suoraan pääsarjaan mutta keväällä 2012 se putosi jälleen 2. Bundesliigaan sijoituttuaan sarjassa 16:nneksi ja hävittyään putoamiskarsinnassa Fortuna Düsseldorfille. Seura pelasi alemmalla sarjatasolla kuitenkin vain kauden ajan ja voitettuaan 2. Bundesliigan mestaruuden 2012–2013 Hertha BSC palasi pääsarjaan. Keväällä 2023 joukkue putosi jälleen ja pelasi kaudella 2023–2024 2. Bundesliigassa.

## Stadion
*Hertha BSC* pelaa kotiottelunsa Berliinin Olympiastadionilla, joka on Saksan kolmanneksi suurin stadion Borussia Dortmundin Signal Iduna Parkin ja Münchenin Allianz Arenan jälkeen.

## Saavutukset
***Saksan mestaruudet (2):** 1930, 1931
***Saksan liigacupmestaruudet (2):** 2001, 2002
***Berlin/Brandenburg mestaruus (18):**1906, 1915, 1917, 1918, 1925, 1926, 1927, 1928, 1929, 1930, 1931, 1933, 1935, 1937, 1944, 1957, 1961, 1963
***Saksan 2.Bundesliigan mestaruus (3):** 1990, 2011, 2013

## Pelaajat
:Päivitetty 26. syyskuuta 2024.

## Entisiä valmentajia

*  Markus Babbel
*  Dettmar Cramer
*  Pál Csernai
*  Pál Dárdai
*  Lucien Favre
*  Friedhelm Funkel
*  Falko Götz
*  Karsten Heine
*  Jürgen Klinsmann
*  Tayfun Korkut
*  Bruno Labbadia
*  Jos Luhukay 
*  Felix Magath
*  Hans Meyer
*  Peter Neururer
*  Alexander Nouri
*  Otto Rehhagel
*  Jürgen Röber
*  Sandro Schwarz
*  Michael Skibbe
*  Huub Stevens

## Lähteet

## Aiheesta muualla
* Hertha BSC:n kotisivut
Crusader (pelisarja)

**Crusader** on Origin Systemsin kehittämä pelisarja, johon julkaistiin kaksi peli 1990-luvun jälkipuolella. Pelisarjasta oli suunniteltu kolmiosaista, mutta kolmatta osaa ei koskaan tehty.

## Juoni

Pelit sijoittuvat tulevaisuuteen, jossa kaikki valta on siirtynyt superyhtiölle. (World Economic Consortium. WEC) WEC:n hirmuvaltaa vastustaa joukko kapinallisia, jotka kutsuvat itseään yksinkertaisesti nimellä "Resistance", Vastarinta.

Pelien päähahmo on hallituksen joukoista kapinallisten joukkoon loikannut eliittisotilas, jota kutsutaan nimellä "Silencer".

* **Crusader: No Remorse:** Sijoittuu etupäässä Maahan, ja erillisissä tehtävissä käydään tuhoamassa WEC:n taktisia kohteita tehtaista varastoihin. Sankaria avustaa tukikohdasta käsin Vastarinnan tietokoneasijantuntija, joka avaa tarvittavat yhteydet hallituksen tietoverkkoon, ja ohjaa telesiirtimet oikeisiin osoitteisiin. Pelin lopussa selviää, että tukikohdassa on WEC:n vakooja, joka antaa tietoa hallinnolle, ja lopulta antaa tuhota tukikohdan. Lopputehtävissä siirrytään maata kiertävälle avaruusasemalle, joka tuhotaan.

* **Crusader: No Regret:** Jatko-osa Crusader: No Remorselle . Pakokapseli, jolla sankarimme pakeni tuhoutuvalta avaruusasemalta poimitaan pelastusalukseen ja matka Kuun tukikohtaan jatkuu.

* Sarjan kolmas, julkaisematta jäänyt **Crusader: No Mercy** oli tarkoitus olla päätös, jossa hyökätään suoraan hallinnon kimppuun. 

## Aiheesta muualla
* Pelisarja MobyGamesissä
Feeli Isosomppi

**Feeli Johannes Isosomppi** (**Felix Iso-Somppi**, 15. lokakuuta 1909, Kauhava – 20. helmikuuta 1972 Hyvinkää) oli suomalainen sotilas ja Mannerheim-ristin ritari numero 70.

Kauhavalainen Feeli Iso-Somppi oli mukana talvisodassa lääkintämiehenä. Hän työskenteli kaiken aikaa etulinjassa, vaikka kranaattiräjähdys oli vaurioittanut pahoin hänen rumpukalvojaan.
Iso-Sompin uhrautuva työskentely havaittiin Jalkaväkirykmentti 37:n johtoportaassa jo hyökkäysvaiheen aikana, ja esitys urhean lääkintäaliupseerin nimittämiseksi Vapaudenristin 2. luokan Mannerheim-ristin ritariksi lähti päämajaan 3. lokakuuta 1941 varustettuna 19. Divisioonan komentajan, eversti Hannu Hannukselan allekirjoituksella: Lääkintäalikersantti Isosomppi pelasti rohkealla ja oma-aloitteisella toiminnallaan Särkisyrjän taisteluissa 18.–19. heinäkuuta 1941 suuren määrän vaikeasti haavoittuneita, jotka osittain takaisinlyödyssä hyökkäyksessä olivat liikuntakyvyttöminä jääneet etumaastoon, joka oli vihollisen voimakkaan tulen alaisena.

Leppäselän taistelussa 29. heinäkuuta 1941 alikersantti Isosomppi haavoittuneita etumaastosta noutaessaan oma-aloitteisesti ulotti tiedustelunsa vihollisen linjoille asti saaden selville vihollisen asemien sijoituksen.
Putrolammen taistelussa 11. elokuuta 1941 Isosomppi noutaessaan muutamia päiviä aikaisemmin Kokkomäelle tehdyssä väkivaltaisessa tiedustelussa kaatuneen aseveljensä ruumista, ulotti tiedustelunsa jälleen oma-aloitteisesti tavoitettaan pitemmälle havaiten ennen muita partioita vihollisen juuri irrottautuvan, minkä havainnon tuloksena koko pataljoonan keskeytynyt hyökkäys pääsi jälleen jatkumaan.
Pien-Kallelovan taistelussa 6. syyskuuta 1941 Iso-Somppi erinomaisella rohkeudella nouti ankarasta tulesta välittämättä noin 40 metrin päähän vihollisbunkkerista kaatuneen aseveljensä ruumiin. Lääkintäkersantti Isosomppi nimitettiin Mannerheim-ristin ritariksi 17. heinäkuuta 1942.

Särkisyrjän ja Leppäselän taisteluiden aikana Isosomppi palveli korpraalina 1.KKK/JR 37:n riveissä. Putrolammen taisteluiden aikana 9. elokuuta hän sai siirron 1./JR 37:n lääkintäaliupseeriksi. Alikersantiksi hänet ylennettiin 28. elokuuta 1941.

## Sotien jälkeen
Sotien jälkeen Feeli Isosomppi toimi työnjohtajana ja ulkovaraston hoitajana VR:n Hyvinkään konepajalla. Terveys oli huono: jalat olivat heikossa kunnossa polvinivelien kulumisen takia ja veritulppa oli kulkenut sydämen läpi. Isosomppi säilytti loppuun saakka ihmisiä auttavaisen ja tyynen mielenlaatunsa. Aivan kuten hän oli tehnyt rintamallakin. 
Isosomppi ylennettiin ylikersantiksi 4. kesäkuuta 1968.

Hänet on haudattu Tuusulan Paijalan hautausmaalle.

## Perhe
Feeli Isosompin vanhemmat olivat talollinen Kustaa Isosomppi ja Sanna Maria Perälä. Hän oli naimisissa kahdesti. Isosompin ensimmäinen puoliso oli Vieno Korhonen, jonka kanssa liitto päättyi vuonna 1943. Avioliitossa syntyi kaksi lasta. Isosompin toinen puoliso oli Vieno Tuominen, jonka kanssa hän sai yhden lapsen.   

## Lähteet
* Seppo Porvali – Marskin ritarit 191 ihmiskohtaloa, s. 236)
*
*
*

### Viitteet
Herkules (sarjakuvahahmo)

**Herkules** on Marvel-kustantamon sarjakuvissa esiintyvä supersankari, jonka ensiesiintyminen tapahtui *Avengers*-lehden numerossa 10 (1964). Herkules perustuu mytologiseen Herkulekseen. Hahmon loivat Jack Kirby ja Stan Lee.

## Historia
Herkules on Zeuksen, Olympos-vuoren jumalien, olympiaanien kuninkaan poika. Herkuleksen äiti oli kuolevainen Alkmene, joka eli noin 3500 vuotta sitten muinaisessa Kreikassa.

Zeus huomasi tarvitsevansa Olympokselle ja ihmiskunnalle voimakkaan puolustajan näkemiensä pimeiden enteiden vuoksi. Zeus viettelikin Alkmenen tämän aviovaimoksi, kuningas **Amfitryoniksi** naamioituneena ja niin sai alkunsa lapsi, Herkules, joka jo syntyessään omasi valtavat voimat.

Aikuisena Herkules tunnetaan varsinkin suorittamistaan kahdestatoista urotyöstä (tosin yksi urotöistä, Augeiaan tallien siivouksen suorittikin ikuisten rotuun kuuluva Gilgamesh). 

## Voimat ja varusteet

Herkuleksen suurin vahvuus on hänen valtaisat fyysiset voimansa. Hän nostaa yli 100 tonnia (joka on ylin voimaluokitus Marvel-universumissa) ja kuuluu näin Marvelin supersankarien voimakkaimpien joukkoon.

Hän on kiistämättä fyysisesti voimakkain olympiaaneista ja vaikkei Herkuleksen voimien ylärajoja olekaan koskaan mitattu, on hän taistellut tasaväkisesti Thorin ja Hulkin kanssa lukuisia kertoja. Herkuleksella on myös hyvin kehittyneet jalkalihakset ja hän kykenee hyppäämään noin kolmen kilometrin matkoja Maan ilmakehässä.

Erään kerran Herkules potkaisi maansiirtokoneen (paino useita tonneja) kilometrien päähän. 
Koska Herkules kuuluu olympiaanien rotuun, hän on kuolematon eikä näin ollen ikäänny tai altistu sairauksille.

Olympiaaneja ja Herkulesta tosin voi vauroittaa fyysisesti esimerkiksi taistelussa, mutta he paranevat yliluonnollisen nopeasti.

Herkules kestää fyysisiä vaurioita paremmin kuin kukaan toinen olympiaani (lukuun ottamatta Zeusta ja kenties Neptunusta sekä Plutoa). Herkuleksen lihakset eivät myöskään tuota maitohappoja, joten hän ei väsy.

Hän kykenee oleiskelemaan lyhyitä aikoja jopa avaruuden tyhjiössä vahingoittumatta. Ainoastaan vaurio, joka tuhoaisi suuren osan hänen ruumiillisesta massastaan tai hajottaisi hänen atominsa, voi tappaa Herkuleksen. On kuitenkin luultavaa, että Zeus kykenisi herättämään poikansa henkiin.

Herkules on myös erittäin kokenut ja taitava lähitaistelija ja painija. Hän on myös mestarillinen viisiottelija.

Herkules suosii taisteluissa nuijamaista **Kultaista Valtikkaansa**, joka ei todellisuudessa ole kultainen, vaan Hefaistoksen **adamantiinista** takoma voimallinen ase (tämän maagisen metallin mukaan** tohtori Myron McLain** nimesi keksimänsä adamantiumin). Valtikka on käytännössä tuhoutumaton ja Herkules on sen avulla torjunut jopa Thorin uru-metallista tehdyn vasaran iskuja.
Delaunay’n rataelementit

**Delaunay’n rataelementit** ovat taivaanmekaniikassa käytetty joukko vakioita, joilla voidaan ilmaista taivaankappaleen avaruudessa kulkema rata. Elementit kehitti ranskalainen matemaatikko ja tähtitieteilijä Charles-Eugène Delaunay tutkiessaan Kuun liikettä 1800-luvun puolivälissä. Delaunay'n elementit muistuttavat jonkin verran taivaankappaleen radan yleisemmin käytettyjä elliptisiä elementtejä, mutta niillä kaikilla ei ole yhtä selkeää geometristä tulkintaa.

Matemaattisesti Delaunay'n elementit ovat joukko kappaleen liikkeeseen liittyviä vaikutus- ja kulmamuuttujia. Niiden käyttö liittyy yleensä tilanteisiin, jossa tavallisesti ellipsiradalla liikkuvaan kappaleeseen kohdistuu jonkin muun kappaleen, yleensä toisen planeetan, aiheuttama häiriö, sillä rataelementtien muutosta kuvaavat yhtälöt on huomattavasti yksinkertaisempaa kirjoittaa käyttäen Delaunay'n elementtejä elliptisten elementtien sijaan.

## Yhteys elliptisiin elementteihin
Kun merkitään keskustähden massaa m_a ja tutkittavan planeetan massaa m_b (G on gravitaatiovakio) ja kirjoitetaan 

:\mu = G(m_a + m_b)\,,

Delaunay'n elementtien L, G, H, l, g ja h sekä elliptisten elementtien a, e, i, \varpi, \Omega ja M välillä ovat voimassa seuraavat relaatiot:

:L = \sqrt{\mu a}

:G = \sqrt{\mu a (1-e^2)}

:H = \sqrt{\mu a (1 - e^2)}\cos i

:l = M\,

:g = \varpi

:h = \Omega\,
Pichichi-palkinto

**Pichichi-palkinto** () on Espanjan jalkapalloilussa kauden parhaalle maalintekijälle annettava palkinto, jonka myöntää urheilulehti *[[Marca]]*. *Marca* aloitti palkinnon jakamisen vuonna 1953 yhdessä *[[Arriba (sanomalehti)|Arriba]]*-sanomalehden kanssa, ja se on nimetty 1910- ja 1920-luvuilla Athletic Bilbaossa pelanneen Pichichin (oik. Rafael Moreno Arazandi) mukaan. Oheisessa taulukossa on listattu myös vuotta 1953 edeltäneiden kausien parhaat maalintekijät.

Eniten maalikuninkuuksia on voittanut Lionel Messi, kahdeksan kertaa.

Kauden parhaalle maalivahdille myönnettävä vastaava palkinto on nimeltään Zamora.

## Voittajat

## Lähteet
Slave to the Grind

**Slave to the Grind** on Skid Row’n toinen albumi. Se julkaistiin 11. kesäkuuta vuonna 1991. Albumin tekemiseen meni noin vuosi. Albumin tuotti Michael Wagener, joka oli tuottanut myös yhtyeen aiemman albumin, Skid Rown vuonna 1989. Albumilta nousivat soitetuimmiksi kappaleet ”Monkey Business”, ”Quicksand Jesus”, ”Get the Fuck Out” ja nimikappale *Slave to the Grind*.

## Kappaleet
#
#
#
#
#
#
#
#
#
#
#
#
#

## Kokoonpano
*Sebastian Bach - laulu
*Dave ”The Snake” Sabo - soolo,- rytmikitara, taustalaulu
*Scotti Hill - soolo,- rytmikitara, taustalaulu
*Rachel Bolan - basso, taustalaulu
*Rob Affuso - rummut, taustalaulu

## Aiheesta muualla
* 
*
Sivuvaikutus

**Sivuvaikutuksella** tarkoitetaan lääketieteessä lääkkeen tai muun hoidon muuta kuin tavoiteltua vaikutusta, ja se tarkoittaa usein käytännössä samaa kuin **haittavaikutus**. 

Osa lääkkeiden haittavaikutuksista johtuu siitä, että lääkeaineet vahingoittavat elimistön luontaista mikrobikantaa. Sivuvaikutus voi johtua myös samaan aikaan käytettävien lääkkeiden yhteisvaikutuksesta. 

Sivuvaikutukset voivat pahimmillaan johtaa kuolemaan, mitä on havaittu esimerkiksi kolesterolia alentavilla statiinilääkkeillä. Tällaisia lääkkeen sivuvaikutuksen aiheuttamia kuolemaan johtavia tiloja ovat rabdomyolyysi ja maksan vajaatoiminta. Esimerkiksi serivastatiini vedettiin vuonna 2002 pois markkinoilta suurentuneen rabdomyolyysivaaran takia.

Määrätessään potilaalle lääkettä lääkärin pitäisi kertoa lääkeaineiden aiheuttamista yleisistä sivuvaikutuksista. Jos lääkkeen käytön aikana ilmenee häiritseviä sivuvaikutuksia, voi lääkäri kirjoittaa potilaalle toista vastaavaa valmistetta. 

Kansainvälisen käytännön mukaan "hyvin yleisiksi" sivuvaikutuksiksi luokitellaan sellaiset, joita ilmenee yli 10&nbsp;%:lla lääkettä saaneista potilaista, ja "yleisiksi" sellaiset, joita ilmenee 1-10&nbsp;%:lla lääkettä saaneista potilaista. Lääkkeiden käyttäjistä enemmistö selviää ilman merkittäviä haittavaikutuksia. Toisaalta lääkettä koskevien haittavaikutusraporttien määrä vaihtelee: vakavista haittavaikutuksista ilmoitetaan eri tutkimusten mukaan vain 1–10 %, mutta esimerkiksi klotsapiiniin hematologiset haitat ilmoitetaan Suomessa lähes aina. 

Joskus lääkkeen sivuvaikutus voi osoittautua lääkkeen alkuperäistä tarkoitusta hyödyllisemmäksi. Tyyppiesimerkki on sildenafiili (tunnetaan kauppanimellä Viagra), joka kehitettiin sydänlääkkeeksi mutta joka sivuvaikutuksensa ansiosta osoittautui paremmaksi muihin tarkoituksiin.

## Katso myös
*Iatrogeneesi
*Ylilääkitys
*Potilasturvallisuus

## Lähteet

## Aiheesta muualla
* Lääkkeiden haittavaikutukset
Perihelin pituus

**Perihelin pituus** \varpi (luetaan: pii) on taivaanmekaniikassa kappaleen radan asentoa kuvaava suure, jota käytetään yleisesti perihelin argumentin sijasta. Perihelin pituus voidaan laskea perihelin argumentista \omega ja nousevan solmun pituudesta \Omega, sillä näiden välillä on yhteys

\varpi = \omega + \Omega.

Määritelmänsä vuoksi perihelin pituus ei vastaa mitään todellista kappaleen rataan liittyvää kulmaa, sillä nouseva solmu mitataan pitkin koordinaatiston perustasoa kun taas perihelin argumentti mitataan ratatasoa pitkin. Sen käyttö kuitenkin yksinkertaistaa eräitä laskukaavoja. Tilanteessa, jossa radan kaltevuus on nolla tai rata on ympyränmuotoinen perihelin pituus ei ole yksikäsitteisesti määritelty suure. Tällöin se voidaan määrätä vaikkapa nollaksi.

Koska eri lähteissä voidaan käyttää rataelementtinä joko perihelin pituutta tai sen argumenttia ja koska merkinnät \omega ja \varpi vaihtelevat, on lähdekirjallisuutta tutkiessa aina syytä selvittää, kummasta kulmasta todellisuudessa on kysymys.

Yleisessä tapauksessa olisi oikeampaa puhua *periapsidipituudesta*, mutta suomessa periheli-nimitys on jokseenkin vakiintunut.
Walter Gieseking

**Walter Wilhelm Gieseking** (5. marraskuuta 1895 Lyon – 26. lokakuuta 1956 Lontoo) oli ranskalais-saksalainen pianisti ja säveltäjä.

Walter Gieseking syntyi Ranskan Lyonissa, jossa hänen isänsä toimi lääkärinä, ja asui lapsuusvuosinaan Ranskan ja Italian Rivieralla, josta perhe vuonna 1911 muutti Hannoveriin Saksaan.

Häntä luonnehdittiin intuitiiviseksi ja luonnolliseksi soittajaksi. Erään tarinan mukaan Giesekingin ei tarvinnut juuri harjoitella soittimella. Hän vain omaksui sävellyksen partituurista. Giesekingin tavan uppoutua tuntikausiksi hiljaiseen mietiskelyyn ja mielikuvaharjoitteluun on kerrottu turhauttaneen hänen vaimoaan.

Nuori Walter Gieseking oli pitkälti itseoppinut soittaja ennen kuin kirjautui Hampurin konservatorioon. Toisen maailmansodan aikana Gieseking jäi Saksaan. Hän esiintyi myös miehitetyssä Ranskassa, ja tämä poiki yhteistoimintasyytöksiä ja epäilyjä natsisympatioista. Konsertteja Yhdysvalloissa peruttiin tämän vuoksi. Lopulta hänen maineensa kuitenkin puhdistettiin.

Laajan ohjelmiston omanneen Walter Giesekingin kenties tunnetuin äänite on Claude Debussyn pianomusiikin kokonaislevytys. Erityisesti tämän preludien tallenne luetaan 1900-luvun pianotaiteen suuriin saavutuksiin.
Elomessut

**Elomessut** on joka elokuu Hämeenlinnassa Loimua Areenalla ja Pullerin Urheilupuistossa,  järjestettävät messut. Tapahtuma on kaksi päiväinen ja kävijöille ilmainen. Vuonna 2024 tapahtumassa kävi yli 33 000 kävijää. 

Paikalle kokoontuu kymmeniä yhdistyksiä antamaan tietoja toiminnoistaan. Messuilla tuetaan Kanta-Hämeen elinkeinoelämää ja Hämeen Media Oy toimii järjestäjänä tällekin tapahtumalle.
Ilkka Pikkarainen

**Ilkka Juhani Pikkarainen** (s. 19. huhtikuuta 1981 Sonkajärvi) on uransa päättänyt suomalainen jääkiekkoilija. Pikkarainen on isokokoinen (188 cm/100 kg) oikealta laukova laitahyökkääjä. Hän esiintyi ensi kertaa Suomen A-maajoukkueessa Euro Hockey Touriin kuuluvassa Karjala-turnauksessa marraskuussa 2006.

## Perhe
Pikkaraisen poika Kasper pelaa SM-liigassa TPS:ssän joukkueessa. Pikkaraisella on myös toinen poika Henrik, joka pelaa myös jääkiekkoa.

## Ura
Sonkajärvellä syntynyt ja Kalliosuon Sisussa (KallSi) jääkiekon pelaamisen aloittanut Pikkarainen sai nimeä ensi kertaa HIFK:n A-junioreissa, joiden mukana saavutti SM-hopeaa. Hän pelasi lähinnä Carlo Grünnin ja Ville Viitaluoman kanssa ja keräsi niin jäähyminuutteja kuin tehopisteitäkin. Hän teki SM-liigadebyyttinsä HIFK:n paidassa kaudella 2000–2001, jolloin pelasi neljä ottelua ilman tehopisteitä. Seuraavalla kaudella Pikkarainen sai enemmän vastuuta ja sekä teki että syötti yhdeksän maalia. Lupaavat esitykset johtivat kesällä . New Jersey Devils varasi hänet seitsemännellä kierroksella numerolla 218. Ennen siirtymistään Pohjois-Amerikkaan Pikkarainen pelasi vielä yhden kauden HIFK:ssa, ja teki 47 pelissä 11+12=23 tehopistettä. 

Kauden jälkeen Pikkarainen matkasi Pohjois-Amerikkaan, missä hän pelasi kolme kautta pelaamatta kuitenkaan yhtään NHL-ottelua. Parhaalla kaudellaan farmiliiga AHL:n Albany River Ratsissa Ilkka Pikkarainen keräsi 71 pelissä 12+12=24 tehopistettä. Kun paikka NHL:ssä ei auennut, Pikkarainen palasi kaudeksi 2006–2007 SM-liigaan ja HIFK:hon. Pikkaraisen kausi alkoikin oikein hyvin ja tehot 9+8=17 ensimmäisissä 20 pelissä toivat mukanaan kutsun maajoukkueeseen. Koko kauden saldoksi muodostui uran ennätyspistemäärä SM-liigassa, 17 maalia ja 37 tehopistettä.

Kausi 2007–2008 oli Pikkaraiselle rikkonainen, sillä hän joutui loukkaantumisen takia jättämään väliin 16 ottelua syyskaudella. Kuntouduttuaan Pikkarainen pääsi tästä huolimatta jälleen pukemaan maajoukkuepaidan päälleen Euro Hockey Tourin Moskovan turnauksessa.

2. heinäkuuta 2009 Devils ilmoitti kiinnittäneensä Pikkaraisen. Kaudella 2009–2010 Pikkarainen pelasi NHL:ssä 31 ottelua. Kauden aikana hän pelasi myös kuusi ottelua vuokralla KHL-liigassa Moskovan TsSKA -seurassa. Kaudeksi 2010–2011 hän siirtyi Elitserieniin Timrå IK:hon. Timråssa Pikkarainen pelasi kahdella kaudella. Joulukuussa 2011 hänet lainattiin muutamaksi päiväksi EHC Wolfsburgiin, joka pelasi joulutauolla Spengler Cupissa. Tammikuun 2012 alussa Pikkarainen ja Timrå purkivat sopimuksensa ja Pikkarainen siirtyi tämän jälkeen Pelicansiin. Keväällä 2014 Turun Palloseura ilmoitti tehneensä Pikkaraisen kanssa kevääseen 2015 ulottuvan sopimuksen. Syyskauden alussa 2018–2019 Pikkaraisen ilmoitettiin siirtyneen DEL2-liigassa pelaavaan Ravensburg Towerstarsiin. 31. tammikuuta 2019 ilmoitettiin Pikkaraisen siirtymisestä Kuopion KalPaan.

## Tilastot

## Lähteet
* 
* 
* 
* 
* *Monipuolisuutta ja tehokkuutta* (Avaalehti 21/2006, s. 16)

### Viitteet
Russ Ballard

**Russ Ballard** (s. 31. lokakuuta 1945 Waltham Cross, Hertfordshire, Englanti) on englantilainen muusikko ja lauluntekijä. Hän on myös ollut Argent-nimisessä yhtyeessä kitaristi ja laulaja, kunnes hän erosi ja ryhtyi laulujen kirjoittajaksi. Hänen laulujaan ovat äänittäneet mun muassa:
*Three Dog Night - "Liar"
*America - "You Can Do Magic"
*Rainbow - "Since You've Been Gone", " I Surrender"
*Ace Frehley - "Into The Night (*In The Night*)", "New York Groove"
*Peter Criss - "Let Me Rock You", "Some Kinda Hurricane"
*KISS - "God Gave Rock 'N' Roll To You II"
*Petra - "God Gave Rock 'N' Roll To You II"
*Hello - "New York Groove"
*Samson - "Riding With The Angels"
*Uriah Heep - "On the Rebound"
*Hot Chocolate - "So You Win Again"; kappaleen esitti suomeksi Kari Tapio nimellä "Osuit oikeaan"
*Argent yhtyeen "He's a Dynamo"; kappaleen on suomeksi esittänyt Express-yhtye nimellä "Kova kundi Raksilasta"
## Diskografia
* Russ Ballard (1975)
* Winning (1976)
* At the Third Stroke (1979)
* Russ Ballard & the Barnet Dogs (1980)
* Into The Fire (1981)
* Russ Ballard – 1984 (1984)
* The Fire Stills Burns (1986)
* Seer (1995)
* Book of Love (2006)
* It's Good to Be Here (2015)
Ciudad Juárez

**Ciudad Juárez** on kaupunki Meksikon Chihuahuan osavaltiossa Río Bravo del Norten varrella, vastapäätä Yhdysvaltain El Pasoa Texasissa. Kaupungin asukasluku on lähes  (2014), ja yhdessä El Pason kanssa kaupungit muodostavat yli  asukkaan alueen.

Kaupunki on perustettu 1659 nimellä ”El Paso del Norte”. 1700-luvulla joen yli rakennettiin silta. Vuoden 1848 Guadalupe Hidalgon rauhassa Meksiko menetti pohjoisrannan Yhdysvalloille, ja pohjoisrannasta tuli El Paso. Ensimmäisen ranskalaisten sotaretken aikana 1862–1867 oli Benito Juárezin valtakaudella väliaikainen pääkaupunki, ja se nimettiin 1888 hänen mukaansa.

Kaupunki oli uudelleen väliaikainen pääkaupunki Meksikon vallankumouksen alussa, kun Francisco I. Maderolle uskolliset Pancho Villan joukot valloittivat sen 20.&nbsp;marraskuuta 1910. Kaupunki vaurastui nopeasti Yhdysvaltain kieltolain (1920–1933) aikana ja senkin jälkeen matkailun ansiosta. Myöhemmin kaupunkiin on kasvanut runsaasti teollisuutta sen sijainnin ansiosta.

Kaksi huumekartellia käy sotaa kaupungin hallinnasta, ja siellä surmattiin vuonna 2009 eniten ihmisiä maailmassa väkilukuun nähden. Vuonna 2012 arvioitiin, että  murhista jää selvittämättä.  Vuonna 2010 Juarezissa tehtiin . Samaan aikaan El Pasossa murhia tehtiin viisi.

Vuodesta 2008 vuoteen 2010 kaupungista pakeni väkivaltaa 230&nbsp;000 ihmistä, joista vähän yli puolet El Pasoon.  on jäänyt tyhjilleen.

Ruotsalais-tanskalaisen televisiosarjan *[[Silta (televisiosarja)|Silta]]* amerikkalainen versio sijoittui El Pasoon ja Juareziin.

## Lähteet

## Aiheesta muualla

* Kaupungin verkkosivusto
Stanley Milgram

**Stanley Milgram** (15. elokuuta 1933 – 20. joulukuuta 1984) oli yhdysvaltalainen Yalen yliopiston professori ja sosiaalipsykologi, joka kiinnostui 1960-luvun alussa nuorena tutkijana tottelevaisuudesta ja auktoriteettiuskosta. Natsien toiminta keskitysleireillä oli johtanut monet kysymään, miksi ihmiset ovat valmiita tottelemaan johtajiaan silloinkin, kun käskyt tuntuvat heistä itsestään moraalittomilta.

Milgramin tottelevaisuuskoe on klassinen sosiaalipsykologinen koe. Koe on huolellisesti dokumentoitu, ja siinä saatiin selville, että jopa 37 koehenkilöä 40:stä oli valmis kokeenjohtajan käskystä antamaan toiselle ihmiselle kuolettavaksi luulemansa sähköiskun. Koe oli tutkittaville henkisesti raskas, ja Diane Baumrind kritisoi tutkimusta eettisesti arveluttavaksi. Kun koe toistettiin vuonna 2008 Santa Claran yliopistossa, oli koeasetelmaa muutettu eettisemmäksi. Tulokset vastasivat 1960-luvulla saatuja tuloksia. Lisäksi huomattiin, ettei koehenkilön iällä tai sukupuolella ollut merkitystä.

Milgram jatkoi Elmsin kanssa tekemäänsä tutkimusta tekemällä koehenkilöilleen MMPI-persoonallisuustestit saadakseen selville, mitkä persoonallisuuspiirteet erottivat tottelevaiset koehenkilöt niistä, jotka eivät olleet valmiita antamaan sähköiskuja käskystä huolimatta. Suuria eroja tutkijat eivät löytäneet ryhmien väliltä, mutta joitakin kasvatuseroja sekä uskontoon liittyviä korrelaatioita.

## Milgram populaarikulttuurissa
Vuonna 2015 sai ensi-iltansa Milgramin elämästä kertova näytelmäelokuva *[[Experimenter]]*, jossa Milgramia näyttelee Peter Sarsgaard ja hänen vaimoaan Sashaa Winona Ryder.

## Aiheesta muualla
* Lauren Slater: Opening Skinner's box, Bloomsbury 2004
* Stanley Milgram: Obedience to Authority, an experimental View, Harper and Row 1974
* http://www.stanleymilgram.com/
Villahermosa

**Villahermosa** on Meksikon Tabascon osavaltion ja Centron kunnan pääkaupunki. Itse kaupungin asukasluku on 340 000, mutta suurkaupunkialueella asuu yli 830 000 henkeä (2020).

Kaupunki perustettiin 1596 Meksikonlahteen laskevan Grijalvajoen varrelle. Vuonna 1641 siitä tuli Tabascon provinssin hallintokaupunki. Vuonna 1826 se sai kaupunginoikeudet nimellä "Villa Hermosa de San Juan Bautista". Vuonna 1846 pohjoisamerikkalaiset pommittivat kaupunkia ja 1864 sen valtasivat ranskalaiset, jotka ajoi pois eversti Gregorio Méndez Magaña 27. helmikuuta 1864. Vuonna 1915 kaupunki sai nykyisen nimensä kuvernööri Francisco J. Mújican määräyksellä.

Kaupunki kärsi pahoin hurrikaanin aiheuttamasta tulvasta lokakuussa 2007. 

Kaupunki on öljyteollisuuden keskus.

## Lähteet

## Aiheesta muualla
* Ayuntamiento del Centro
Väriavainnus

**Väriavainnus** eli **väriavaintaminen**, joka tunnetaan myös nimityksillä **chroma key**, **chromakey** tai **kromakey** () on erikoistehostemenetelmä, jossa filmikuvaustuotannossa yhdistetään kaksi eri kuvaa tai kahden eri kuvan osia päällekkäin värierotteluun perustuvalla menetelmällä (nykyisin yleensä tietokoneluotuna) kompositoimalla. Useimmiten kuvasta poistetaan sininen tai vihreä väri, ja kuvaan liitetään eri taustakuva.  

Väriavainnuksessa on useimmiten käytössä sininen (*blue-screen*) tai vihreä (*green-screen*) taustakangas tai muu taustapinta, jota käytetään elokuvauksessa silloin, kun taustan päällä näytelty kohtaus yhdistetään oikeaan taustakuvaan vasta jälkituotantovaiheessa. 

Tärkein vaatimus toimivalle taustaseinälle on, ettei se heijasta väriä kuvattavan kohteen iholle tai vaatteisiin. Mattapintaiset materiaalit ovat siis parhaita. Nykyään käytetään myös harmaata muovia, johon kameran linssin ympärille kiinnitetty LED-valoympyrä heijastaa halutun värin tasaisesti jättämättä taustaan varjoja. Tietokoneohjelmalle osoitetaan tietyt värisävyt kuvasta, jotka se pyrkii poistamaan. Tällöin taustakuva voidaan luoda uudelleen digitaalisesti.

Tekniikkaa käytetään esimerkiksi television säätiedotuksissa ja elokuvien visuaalisissa tehosteissa. Suomessa Yleisradio käytti tv-säätiedotuksissaan chroma key -tekniikkaa sinisen taustan kera vuosina 1987–2007 ja myös uutisstudiossa vuosina 1995–1999. Vuonna 2007 sinitausta korvattiin plasmanäytöllä.

Sininen ja vihreä ovat ihonväristä etäisin sävy, minkä takia muita värejä ei juuri käytetä. Chroma keyn valaiseminen on tärkeää; varjoja ei saa näkyä kankaalla, ja sävyn pitää olla mahdollisimman tasainen. Sininen on jonkin verran vaikeampi valaista kuin vihreä. Digital Video -nauhoja käyttävä kamera myös havaitsee vihreän paremmin kuin sinisen, johtuen videokameran kennosta. Sinisen värin etuna voidaan kuitenkin pitää heikompaa värin heijastusta iholle.

Chroma key -kankaan sijaan voi käyttää myös normaalia, paksua ja kiinteää kangasta, joka ei heijasta valoa tai päästä sitä paljoa läpi.

## Väriavainnus videonmuokkausohjelmissa
Suurin osa maksullisista videonmuokkausohjelmista tukee chroma key -ominaisuuksia. Esimerkiksi Final Cut Pro-, Avid-, Adobe Premiere-, Adobe After Effects-, Pinnacle Studio-, Sony Vegas-, AVS Video Editor- ja FX-Home-ohjelmat ovat hyvin käytettyjä chroma keyn käsittelyssä. Myös Applen iLife-ohjelmapakettiin sisältyvä, myös erikseen saatava iMovie tukee chroma key -ominaisuuksia.

## Kuvagalleria

Tiedosto:Green screens compare with Iman Crosson 20110524.png|Iman Crosson esittämässä Obamaa
Tiedosto:SpiderwickChroniclesSet.jpg|*[[Spiderwickin kronikat (elokuva)|Spiderwickin kronikat]]* -elokuvan kuvaukset
Tiedosto:Bluescreen weather.JPG|Säätiedotus
Tiedosto:HK 292 Tai Po Road SCAD Hong Kong former No2 Court NKM green screen video workshop room April-2012.JPG


## Lähteet

## Aiheesta muualla

* Kokoelma Stargate Studiosin 2009 pääosin väriavainnusta käyttäen luoduista efekteistä TV-sarjoissa
* mBnet: Nettijatko Editoi videot täyteen loistoon 5/2011 
* https://youtube.com/watch?v=_U9HzHqMGi0
* http://borisfx.com/tutorials/chroma_key.php
Keskiliike

**Keskiliike** (n) on tähtitieteessä käytetty suure. Se kuvaa nopeutta, jolla kappale kiertää toista kappaletta (esimerkiksi satelliitti Maata tai planeetta Aurinkoa). Keskiliike vastaa kuitenkin kappaleen todellista liikenopeutta ainoastaan siinä tapauksessa, että rata on ympyränmuotoinen. Muulloin se on keskiarvo. Keskiliike lasketaan keskuskappaleen massasta M ja kiertävän kappaleen kiertoradan isoakselin puolikkaasta a kaavalla

n = \sqrt{\frac{GM}{a^3}},

missä G on gravitaatiovakio.

Keskiliike sellaisenaan esiintyy käytännön laskuissa vain harvoin. Tällaisia tilanteita tulee kuitenkin taivaankappaleiden toistensa ratoihin aiheuttamien häiriöiden laskemisen yhteydessä. Keskiliikkeellä on hyvin läheinen yhteys kappaleen kulkeman radan kuvaamisessa tarvittaviin rataelementteihin kuuluvaan keskianomaliaan.
Martti Tschokkinen

**Martti Vilho Johannes Tschokkinen** (27. syyskuuta 1935 Sortavala – 11. heinäkuuta 1996 Lohja) oli suomalainen näyttelijä. Vakituisten teatterikiinnitysten ohella Tschokkinen työskenteli vapaana näyttelijänä useaan otteeseen.

## Elämä ja ura
Tschokkinen syntyi Sortavalassa. Hänen vanhempansa olivat liikemies Johannes (Janne) Tschokkinen ja Olga Riikonen. Hän kävi Suomen teatterikoulun vuosina 1954–1957 ja täydensi myöhemmin opintojaan erilaisissa jatkokoulutushankkeissa. Näyttelijänura alkoi vuonna 1957 Kotkan kaupunginteatterissa. Muita vakituisia kiinnityksiä hänellä oli muiden muassa Helsingin kaupunginteatteriin ja Turun kaupunginteatteriin. Radioteatteriin hän kuului kahteen eri kertaan, yhteensä lähes kymmenen vuotta. Elokuvissa Tschokkinen näytteli parikymmentä kertaa, näistä tunnetuin lienee *[[Tulitikkuja lainaamassa (vuoden 1980 elokuva)|Tulitikkuja lainaamassa]]*. Muita elokuvia ovat muun muassa *[[Uunon huikeat poikamiesvuodet maaseudulla]]* ja *[[Uppo-Nalle (elokuva)|Uppo-Nalle]]*. 

Tschokkinen ohjasi teatterille runsaasti suomalaisia musiikkinäytelmiä, kuten Jukka Linkolan musikaalin *Kairatut sydämet* ja Raila Leppäkosken näytelmän *Tähti Sumussa*. Hän ohjasi myös kansainvälistä ohjelmistoa, muun muassa näytelmän *[[Kunnon sotamies Švejkin seikkailut maailmansodassa|Kunnon sotamies Švejk]]*.

Tschokkinen toimi myös televisioanimaatiosarjojen ääninäyttelijänä, kuten Romu-Nissenä sarjassa *[[Romu-Nisse ja hänen ystävänsä]]* ja Mauri Myyränä sarjassa *[[Alfred J. Kwak]]*.

Tschokkinen toimi niin ikään Lohjan kaupunginvaltuuston jäsenenä edustaen SDP:tä ja kulttuurilautakunnan jäsenenä ja Lohjan teatterin johtajana vuodesta 1990, jossa hän näytteli myös uransa alkuvuosina.

Tschokkinen menehtyi vain 60-vuotiaana vaikean sairauden uuvuttamana. Hänet on haudattu Metsolan hautausmaalle Lohjalle.

## Perhe
Martti Tschokkinen avioitui Brita Louhen kanssa 1960. Pariskunnalle syntyi lapset Anne Kristina (1961) ja Asta Birgitta (1962).

## Dubbaukset

## Lähteet
**Suomen teatterit ja teatterintekijät*, toim. Martin, Timo, Niemi, Pertti ja Tainio, Ilona, Kustannusosakeyhtiö Tammi, Helsinki 1974, 
**Suomen teatterit ja teatterintekijät 1983*, toim. Tainio, Ilona, Kustannusosakeyhtiö Tammi, Helsinki 1983, 
### Viitteet

## Aiheesta muualla
* Martti Tschokkisen muistokirjoitus Helsingin Sanomissa
* 
*
Bring ’Em Bach Alive!

**Bring ’em Bach Alive** on Skid Row’n entisen solistin Sebastian Bachin sooloalbumi. Albumi koostuu 90-luvun loppupuolella nauhoitetuista Japanin livetaltioinneista, joissa Bach ”yllättäen” laulaa Skid Row'ta. Albumilla on muutamia uusia kappaleita, jotka eivät kuitenkaan useimpien mielestä vedä vertoja Skid Row'n loisteliaalle vanhalle materiaalille.

## Kappalelista
# ”Rock ’N’ Roll” - 5:52
# ”Done Bleeding” - 5:07
# ”Superjerk, Superstar, Supertears” - 2:38
# ”Blasphemer” - 2:26
# ”Counterpunch” - 3:55
# ”Slave to the Grind” - 3:10
# ”Frozen” - 7:00
# ”18 and Life” - 5:10
# ”Beat Yourself Blind” - 5:23
# ”Riot Act” - 1:58
# ”Mudkicker” - 4:04
# ”In a Darkened Room” - 5:07
# ”Monkey Business / Godzilla” - 9:30
# ”The Most Powerful Man In The World” - 2:44
# ”I Remember You” - 5:59
# ”Youth Gone Wild” - 4:21

### Singlet
* ”Superjerk, Superstar, Supertears” (Promo)
* ”Rock ’N’ Roll” (Promo)

## Arvostelut
* AllMusic: 
* Imperiumi: 7/10

## Lähteet
* Imperiumi.net 

### Viitteet